-ปวดหัว+กระบอกตาข้างซ้ายไปขมับไปท้ายทอย บ่อย นอกจากไมเกรนแล้ว ยังอาจเกี่ยวกับความดันตาด้วยไหมคะ (มีคนแนะนำให้ไปเช็คความดันตา) -สังเกตุดูบ่อยครั้ง พอมีอาการแบบนี้ มักจะปวดถ่าย ซึ่งปกติไม่ค่อยถ่ายอยู่แล้ว แต่ไม่ได้รู้สึกเหมือนคนท้องผูก อยากทราบว่ามันเกี่ยวกันไหมหรือดิฉันคิดไปเอง
สวัสดีค่ะ @อาการปวดศีรษะสามารถเกิดได้จากหลายสาเหตุ เช่น การปวดศีรษะแบบเทนชั่น, การปวดศีรษะไมเกรน, พยาธิสภาพที่สมอง, ปวดจากการมีไข้, ปวดศีรษะจากความเครียด, จากการอักเสบรอบๆศีรษะ เช่น ฟันผุ หูอักเสบ ไซนัสอักเสบ กล้ามเนื้อคออักเสบ เป็นต้น **อาการปวดศีรษะที่ควรจะรีบพบแพทย์คือ อาการปวดศีรษะที่มีอาการแขนขาอ่อนแรง เดินเซ คอแข็ง อาเจียนพุ่ง มีไข้สูง ตามัว อาการปวดที่รุนแรงกว่าที่เคยเป็น อาการเหล่านี้จะบ่งชี้ว่า น่าจะมีพยาธิสภาพทางสมองค่ะ **กรณีของ ยังระบุสาเหตุของอาการปวดศีรษะไม่ได้ชัดเจนนะคะ.อาจเป็นอาการปวดศีรษะแบบไมเกรน หรืออาการปวดศีรษะจากสาเหตุอื่น ๆ ค่ะ ส่วนความดันตาหากสูงมากมีโอกาสเกิดอาการปวดศีรษะได้ แต่มักมีอาการอื่นๆเกี่ยวกับทางตาร่วมด้วย เช่น ตาแดง ตามัว เป็นต้น ส่วนอาการปวดศีรษะกับปวดถ่ายอุจจาระพร้อมกัน คิดว่าไม่เกี่ยวข้องกันนะคะ **แนะนำ ว่า หากมีอาการปวดศีรษะ สามารถรับประทานยาแก้ปวดบรรเทาอาการ ร่วมกับการพักผ่อนค่ะ หากอาการเป็นเรื้อรังหรือรบกวนการใช้ชีวิตประจำวันมาก ควรไปพบแพทย์เพื่อตรวจวินิจฉัยโรคนะคะ